ADITYA BIRLA
రూ.27వేల కోట్ల ఆరోగ్యబీమా లక్ష్యం
హైదరాబాద్‌, డిసెంబరు 22: దేశంలో ఆరులక్షల కోట్ల హెల్త్‌కేర్‌ రంగం విస్తరించిన నేపథ్యంలో అందుకు తగ్గట్లుగా ఆరోగ్యబీమా విస్తరించ లేదని, దేశంలో ఆరోగ్యబీమా వాణిజ్యం సాలీనా కేవలం ఆరువేల కోట్లకుపైబడి లేదని ఆదిత్యబిర్లా హెల్త్‌బీమా సంస్థ సిఇఒ మాయాంక్‌ భత్వాల్‌ పేర్కొన్నారు. మార్కెట్‌కు రావడంలో జాప్యం జరిగినా ఆదిత్యబిర్లా హెల్త్‌బీమా పరంగా 27వేల కోట్ల బీమా లక్ష్యంతో ఉన్నట్లు ఆయన వివరించారు. యువత, ఆరోగ్యంపట్ల అప్రమత్తంతో ఉన్న వర్గానికి మరింతచేరువగా ఉండేలక్ష్యంతో ఎక్కువ రిటైల్‌ మార్కెట్‌పైనే దృష్టిపెట్టామని ఆయన అన్నారు. దేశంలోని మరో ఏడునగరాల్లో ఈ కీలక బీమా కొత్తపథకాన్ని ఆవిష్క రిస్తామన్నారు. ఆదిత్యబిర్లా హెల్త్‌ నుంచి మొట్టమొదటిసారిగా హెల్త్‌ఫస్ట్‌ను మార్కెట్‌కు తెచ్చింది. 2020 నాటికి బీమా మార్కెట్‌లో స్థిరమైన వాటా సాధించేలక్ష్యంతో ఆదిత్యబిర్లా హెల్త్‌ నిర్ణయించిం దన్నారు. హెల్త్‌ఫస్ట్‌ను హైదరాబాద్‌ మార్కెట్‌కు లాంఛనంగా విడుదలచేసారు.
వచ్చే ఐదేళ్లలోనే టాప్‌ బీమా సంస్థగా నిలుస్తామన్న ధీమా వ్యక్తంచేశారు. ప్రస్తుతం ఎపి మార్కెట్‌ మొత్తం బిజినెస్‌లో పది శాతం మార్కెట్‌తో ఉందని, 27వేల కోట్లకు ఉన్న మార్కెట్‌ సాలీనా 18-20శాతం వృద్ధిచెందుతోందని వివరించారు. ఎక్కువగా 35నుంచి 45 ఏళ్లలోపు ఉన్న రంగంపై దృష్టిసారించామని, అలాగే రిటైల్‌ మార్కెట్‌ ఫోకస్‌ ఎక్కువ ఉందన్నారు. బ్యాంకు లు, ఏజెన్సీలు, ఇతర బీమారంగంలోని అన్ని ఛానెళ్లను తాము వినియోగిస్తున్నట్లు మాయాం క్‌ వివరించారు. అలాగే ఒపిడి విభాగంపై కూడా ఆదిత్యబిర్లా దృష్టిసారించిందన్నారు. బీమారంగపరంగా భారత్‌లో అత్యంత తక్కు వగా ఉందని, అదే అమెరికాలో అయితే 78 శాతం ఉందని, 2.25 లక్షల కోట్ల డాలర్లుగా ఉందన్నారు.చైనాలో 168 బిలియన్‌ డాలర్ల కు ఉందని, భారత్‌లో అయితే కేవలం 3.5 బిలి యన్‌ డాలర్ల టర్నోవర్‌తో ఉందని మరింతగా పెరగాల్సిన అవసరం ఉందన్నారు. ఇందు కోసం అంతర్జాతీయ సంస్థ ఎంఎంఐ హోల్డింగ్స్‌తో జాయింట్‌ వెంచర్‌తో వస్తున్నదని, 51ః49శాతం వాటానిష్పత్తిలో ఈరెండు సంస్థలు పనిచేస్తాయన్నారు.
దక్షిణాఫ్రికాలోనే అతిపెద్ద ఆర్థిక సేవల సంస్థగా నిలిచిన ఎంఎంఐ సేవలు భారత్‌లో సంయుక్తంగా అందచేస్తామన్నారు. ఆదిత్యబిర్లా ఫైనాన్షియల్‌ సర్వీసెస్‌ చీఫ్‌ ఎగ్జిక్యూటివ్‌ అజ§్‌ు కకర్‌ మాట్లాడుతూ ఎంఎంఐతో భాగస్వామ్యంతో ఆదిత్యబిర్లా హెల్త్‌ ఆవిష్కరణచేస్తున్నందుకు గర్వంగా ఉందన్నారు. పోటీమార్కెట్‌లో ఆదిత్యబిర్లా హెల్త్‌కేర్‌ బీమారంగంలో కూడా వృద్ధిని సాధిస్తుందన్న ధీమా వ్యక్తం చేశారు. మొత్తం ఏడు నగరాల్లోను, మొదటిశ్రేణి నగరం ఒక మెట్రోలోను ప్రారంభించామని, కొద్దికాలంలోనే మరిన్ని నగరాలకు విస్తరిస్తామన్నారు. టాప్‌ ఫండ్‌ మేనేజర్‌లలో ఒకటిగా నిలిచిన ఆదిత్యబిర్లా నిర్వహణ ఆస్తులు 2,17,840 కోట్లుగా ఉన్నాయి. రుణ పరపతి విలువ 31,823కోట్లుగా ఉన్నాయి. బీమా, స్థిరాస్తి నిర్వహణ, ప్రైవేటు ఈక్విటీ, కార్పొ రేట్‌ రుణపరపతి, వ్యవస్థీకృత రుణపరపతి, సాధారణ బీమా, బ్రోకింగ్‌, వెల్త్‌ మేనేజ్‌మెంట్‌, ఈక్వి టీ, కరెన్సీ, కమోడిటీ బ్రోకింగ్‌, ఆన్‌లైన్‌ వ్యక్తిగత ఫైనాన్స్‌, హౖౌెసింగ్‌ఫైనాన్స్‌, పిఎఫ్‌ నిర్వహణ, ఆరోగ్యబీమా వ్యాపారాలతో ఆదిత్యబిర్లా బ్రాండ్‌ ప్రతిష్ట ప్రస్తుత హెల్త్‌ఫస్ట్‌కు ఉపకరిస్తుందన్నారు.